ฮั่งเส็งปิดเช้าร่วง 473.05 จุด เหตุวิตกเฟดขึ้นดบ.
ฮั่งเส็งปิดเช้าร่วง 473.05 จุด เหตุวิตกเฟดขึ้นดบ.
13 พ.ย. 2558

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งร่วงลง 473.05 จุด หรือ 2.07% ปิดภาคเช้าที่ 22,415.87 จุด เนื่องจากนักลงทุนมีความวิตกกังวลหลังจากที่นายเจมส์ บูลลาร์ด ประธานธนาคารกลางสหรัฐ (เฟด) สาขาเซนต์หลุยส์ ส่งสัญญาณขึ้นดอกเบี้ย
ทั้งนี้ นายเจมส์ บูลลาร์ด กล่าวว่า เฟดควรออกจากนโยบายที่กำหนดให้คงอัตราดอกเบี้ยไว้ใกล้ 0% เนื่องจากนโยบายดังกล่าวได้บรรลุผลส่วนใหญ่ตามที่ต้องการแล้ว